**Ministru kabineta noteikumu projekta “Grozījumi Ministru kabineta 2014. gada 25. februāra noteikumos Nr.113 “Ģeotelpisko pamatdatu informācijas sistēmas noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums. | Ministru kabineta noteikumu projekts “Grozījumi Ministru kabineta 2014.gada 25.februāra noteikumos Nr.113 “Ģeotelpisko pamatdatu informācijas sistēmas noteikumi”” (turpmāk – projekts) izstrādāts pamatojoties uz Ģeotelpiskās informācijas likuma 17.panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība.  | Ministru kabineta 2014.gada 25.februāra noteikumi Nr.113 “Ģeotelpisko pamatdatu informācijas sistēmas noteikumi” (turpmāk – Noteikumi Nr.113) nosaka ģeotelpiskās informācijas pamatdatus, kurus Latvijas Ģeotelpiskās informācijas aģentūra atbilstoši Ģeotelpiskās informācijas likumā un Ministru kabineta 2013.gada 9.jūlija noteikumos Nr.384 “Latvijas Ģeotelpiskās informācijas aģentūras nolikums” noteiktajai kompetencei uztur Ģeotelpisko pamatdatu informācijas sistēmā, tajā skaitā standarta ģeotelpiskās informācijas pamatdatus – datu kopas un formātus, kādos datu kopas tiek uzturētas, un kuru izsniegšanai nav nepieciešama papildus datu apstrāde un sagatavošana. Laika posmā kopš Noteikumu Nr.113 spēkā stāšanās ir attīstītas tehnoloģijas ģeotelpiskās informācijas ieguvē, sagatavošanā un apstrādē, kā arī nepieciešamība pastāvīgi uzturēt noteiktus ģeotelpiskās informācijas datus noteiktā formātā, ņemot vērā tautsaimniecības nozaru vajadzības un pieprasījumu.Projekta mērķis un būtība ir veikt grozījumus Noteikumos Nr.113 attiecībā uz to, kādus standarta ģeotelpiskās informācijas pamatdatus un kādos formātos Latvijas Ģeotelpiskās informācijas aģentūra uztur Ģeotelpisko pamatdatu informācijas sistēmā atbilstoši šobrīd izmantojamām tehnoloģijām ģeotelpiskās informācijas ieguvē, sagatavošanā un apstrādē un tautsaimniecības nozaru pieprasījumam:1. Projekts paredz kā standarta ģeotelpiskās informācijas pamatdatu formātu topogrāfiskajam plānam 1:2 000, topogrāfiskajai kartei mērogā 1:10:000 un 1:50 000, kā arī Latvijas pārskata kartei mērogā 1:250 000 noteikt arī rastra formātus papildus vektordatu formātiem, kas kā standarta pamatdatu formāts bija noteikts jau šobrīd spēkā esošajos Noteikumos Nr.113, ņemot vērā datu lietotāju pieprasījumus. Rastra datus lietotāji izvēlas, jo nav nepieciešamas speciālas grafiskās programmatūras darbam ar vektordatiem vai nav nepieciešama vektordatu apstrāde.
2. Projektā kā standarta ģeotelpiskās informācijas pamatdatu kopa noteikta ortofotokarte neatkarīgi no formāta (šobrīd spēkā esošajos Noteikumos Nr.113 noteikti konkrēti ortofotokartes mērogi), ņemot vērā, ka ortofotokartes atbilstība noteiktam mērogam tiek noteikta pēc vairākiem tās precizitātes parametriem, no kuriem viens ir aerofotografēšanā iegūto ainu izšķirtspēja un tāpat nozīmīga ir pieejamā digitālā reljefa modeļa precizitāte, līdz ar to, aktuālākās ortofotokartes mērogs atbildīs tās precizitātei atbilstoši jaunākajiem iegūtajiem datiem.
3. Papildus digitālā reljefa modeļa pamatdatiem, kas iegūti ar fotogrammetrijas metodi projektā kā standarta ģeotelpiskās informācijas pamatdatu kopa, ir iekļauta arī digitālā reljefa modeļa pamatdati, kas iegūti ar lāzerskenēšanas metodi, ņemot vērā, ka ar fotogrammetrijas metodi iegūtie digitālā reljefa modeļa pamatdati tiek precizēti, izmantojot lāzerskenēšanas datus, kur tie ir pieejami.
4. Salīdzinot ar šobrīd spēkā esošajiem Noteikumiem Nr.113, no standarta ģeotelpiskās informācijas pamatdatu kopu saraksta izslēgts digitālais reljefa modelis ar regulāro tīkla soli 20 m, 50 m, 100 m un 200 m, jo šādas datu kopas pastāvīga uzturēšana nav tehnoloģiski pamatota - pēc šādas datu kopas nav tautsaimniecības nozaru pieprasījuma. Turklāt, ģeoinformācijas nozares speciālisti pēc nepieciešamības var atvasināt digitālo reljefa modeli ar regulāro tīkla soli 50 m, 100 m un 200 m no digitālā reljefa modeļa pamatdatiem ar regulāro tīkla soli 20m, ko Latvijas Ģeotelpiskās informācijas aģentūra uztur kā standarta ģeotelpiskās informācijas pamatdatus.
5. Attiecībā uz digitālā augstuma modeļa pamatdatiem no datiem, kas iegūti ar lāzerskenēšanas metodi, kuriem veikta iegūto punktu automātiska klasificēšana un zemes virsmas slāņa punktu manuāla sakārtošana, un digitālā reljefa modeli ar regulāro tīkla soli 5 m no datiem, kas iegūti ar lāzerskenēšanas metodi, projektā salīdzinot ar šobrīd spēkā esošajiem Noteikumiem Nr.113, ir precizēts formāts, kādā tiek uzturētas datu kopas atbilstoši izmantotajai tehnoloģijai datu sagatavošanā.

 Projekta mērķis un būtība ir precizēt valsts informācijas sistēmas nosaukumu no “Valsts ģeodēziskā tīkla informācijas sistēma” uz “Ģeodēziskā tīkla informācijas sistēma”, atbilstoši grozījumiem Ģeotelpiskās informācijas likuma 12.pantam (stājušies spēkā 2014.gada 22.oktobrī), Ministru kabineta 2011.gada 15.novembra noteikumu Nr.879 “Ģeodēziskās atskaites sistēmas un topogrāfisko karšu sistēmas noteikumi” tiesību normām un atbilstoši valsts informācijas sistēmas saturam un uzkrātajai informācijai. Noteikumu Nr.113 23. un 24.punktā šobrīd noteikti termiņi, uz kādu Latvijas Ģeotelpiskās informācijas aģentūra izsniedz licenci un slēdz līgumu par ģeotelpisko datu kopas abonēšanu. Minētie termiņi, izstrādājot Noteikumus Nr.113, tika noteikti, ievērojot vidēja termiņa budžeta plānošanas termiņus, kas ļauj plānot izmaksas ģeotelpisko datu kopu sagatavošanai un uzturēšanai, kā arī pakalpojuma cenas atbilstoši piešķirtajam valsts budžeta apjomam.Ievērojot Latvijas ģeotelpiskās informācijas attīstības koncepciju (apstiprināta ar Ministru kabineta 2013.gada 28.decembra rīkojumu Nr. 686 „Par Latvijas ģeotelpiskās informācijas attīstības koncepciju”) un tajā ietvertos ģeotelpiskās informācijas pamatdatu plānotos finansēšanas principus pa gadiem laika periodam no 2014. līdz 2020.gadam un valsts budžeta dotāciju no vispārējiem ieņēmumiem programmā 28.00.00 „Ģeodēzijas un kartogrāfija”, kas sedz nepieciešamos izdevumus ortofotokartes, topogrāfiskā plāna 1:2 000 atsevišķu pilsētu teritorijām, topogrāfiskās kartes mērogā 1:10 000, topogrāfiskās kartes mērogā 1:50 000, Latvijas pārskata kartes mērogā 1:250 000 un digitālā reljefa modeļa pamatdatu sagatavošanai vai aktualizācijai projektā norādītajos datu formātos, izmaksas ģeotelpisko datu kopu sagatavošanai un uzturēšanai, nav būtiski pakalpojumus un, līdz ar to, arī līgumu slēgšanas termiņus piesaistīt vidējā termiņa valsts budžeta plānojumam.Projekta mērķis un būtība ir izslēgt nosacījumus attiecībā uz termiņiem, uz kādiem Latvijas Ģeotelpiskās informācijas aģentūra izsniedz licenci un slēdz līgumu par ģeotelpisko datu kopas abonēšanu, paredzot, ka licences tiek izsniegtas un līgumu termiņi tiek noteikti, slēdzot līgumus atbilstoši pakalpojuma specifikai, plānotajam datu kopu izmantošanas mērķim un veidam.Projekts paredz grozījumu Noteikumos Nr.113 spēkā stāšanos 2017.gada 1.jūlijā, ņemot vērā, ka tiesiskais regulējums ir saistīts ar Ministru kabineta 2013.gada 6.augusta noteikumiem Nr.527 “Latvijas Ģeotelpiskās informācijas aģentūras maksas pakalpojumu cenrādis un tā piemērošanas kārtība”, kuros ir noteiktas datu kopas un to formāti, kas iekļauti Latvijas Ģeotelpiskās informācijas aģentūras pakalpojumos, kā arī nepieciešamību pilnveidot Ģeotelpisko pamatdatu informācijas sistēmas elektronisko pakalpojumu portālu atbilstoši tiesību normām. |
| 3. | Projekta izstrādē iesaistītās institūcijas. | Aizsardzības ministrija, Latvijas Ģeotelpiskās informācijas aģentūra |
| 4. | Cita informācija. | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa ir valsts pārvaldes iestādes, pašvaldības, juridiskas un fiziskas personas, kas izmanto ģeotelpisko informāciju. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības mērķgrupām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |
|  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešams izstrādāt Ministru kabineta noteikumu projektu, kas nosaka Latvijas Ģeotelpiskās informācijas aģentūras maksas pakalpojumu cenrādi, un ar ko tiek aizstāti vai grozīti spēkā esošie Ministru kabineta 2013.gada 6.augusta noteikumi Nr.527 “Latvijas Ģeotelpiskās informācijas aģentūras maksas pakalpojumu cenrādis un tā piemērošanas kārtība”, ņemot vērā, ka projekta tiesību normas ir saistītas ar cenrādi, kuros ir noteiktas datu kopas un to formāti, kas iekļauti Latvijas Ģeotelpiskās informācijas aģentūras pakalpojumos. |
| 2. | Atbildīgā institūcija | Aizsardzības ministrija |
| 3. | Cita informācija | Nav |
|  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ministru kabineta noteikumu projekts un tā sākotnējās ietekmes novērtējuma ziņojums (anotācija) tika publicēts tīmekļa vietnē [www.mod.gov.lv](http://www.mod.gov.lv) sadaļā „Sabiedrības līdzdalība” un tīmekļa vietnē www.lgia.gov.lv sadaļā “Normatīvie akti”/ ”Projekti”. |
| 2. | Sabiedrības līdzdalība projekta izstrādē | Sabiedrības līdzdalība Ministru kabineta noteikumu projekta izstrādē tika nodrošināta, ievietojot Ministru kabineta noteikumu projektu un tā anotāciju tīmekļa vietnē [www.mod.gov.lv](http://www.mod.gov.lv) un www.lgia.gov.lv , aicinot sabiedrības pārstāvjus rakstiski sniegt viedokli par Ministru kabineta noteikumu projektu tā izstrādes stadijā – nosūtot elektroniski uz e-pastu: kanceleja@mod.gov.lv un vita.upeniece@mod.gov.lv. |
| 3. | Sabiedrības līdzdalības rezultāti | Sabiedriskās apspriešanas gaitā priekšlikumi par Ministru kabineta noteikumu projektu netika saņemti. |
| 4. | Cita informācija | Nav. |
|  |  |  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Latvijas Ģeotelpiskās informācijas aģentūra |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas III un V sadaļa – projekts šīs jomas neskar.

Aizsardzības ministrs R. Bergmanis

Vīza: valsts sekretārs J. Garisons

2017.05.13. 11:10
1269

Strautiņa 28655595

evija.strautina@lgia.gov.lv